RECONVERSIA PROFESIONALĂ ŞI EDUCAŢIA ANTREPRENORIALĂ A ADULŢILOR DIN ROMÂNIA

Introducere

Dezvoltarea pe plan mondial a domeniului educaţiei adulţilor într-un ritm continuu în ultimii ani se datorează în mare parte schimbărilor sociale şi exploziei informaţionale, în tot ceea ce înseamnă domenii ştiinţifice şi tehnologice, acestea determinând o serie de schimbări necesare în competenţele profesionale. 

Participarea adulţilor la activităţi de învăţare pe parcursul întregii vieţi a devenit o necesitate, uneori aceasta fiind obligatorie datorită unor cerinţe formale.
Integrarea României în Uniunea Europeană ca stat membru cu drepturi depline ne obligă să adoptăm şi legislaţia europeană în acest domeniu, astfel încât să ţinem pasul cu procesul de realizare a unei “Europe bazate pe cunoaştere” (Memorandumul privind învăţarea permanentă, 2000, Lisabona).
Până în 2010 Europa va trebui să devină “cea mai competitivă şi mai dinamică piaţă din punct de vedere economic şi ştiinţific, capabilă de dezvoltare susţinută, cu locuri de muncă mai multe şi mai bune şi cu o mai bună coeziune socială”.
Pentru îndeplinirea acestui obiectiv european, educaţia adulţilor este considerată un instrument extrem de important.
La nivelul Uniunii Europene se acordă o atenţie deosebită recunoaşterii reciproce a calificărilor profesionale. În acest sens, s-au impus trei tipuri principale de măsuri administrative nediscriminatorii:
· recunoaşterea calificărilor profesionale; 

· măsuri referitoare la dovedirea unei sănătăţi adecvate, a unei bune reputaţii şi a unei situaţii financiare solide; 

· apartenenţa la organizaţii profesionale şi recunoaşterea codurilor de conduită.
Principalele acte normative care reglementează problematica formării profesionale a adulţilor sunt:
· OG nr. 129/2000 privind formarea profesională a adulţilor,

· Legea nr. 375 de aprobare şi modificare a OG nr. 129/2000,
· HG nr. 522/2003 pentru aprobarea Normelor metodologice de aplicare a prevederilor OG nr. 129/2000 (M.Of. nr. 346/21 mai 2003),
· Metodologia de autorizare a furnizorilor de formare profesională a adulţilor, aprobata prin Ordinul comun nr. 353/5202 din 2003 al ministrului muncii, solidarităţii sociale şi familiei şi al ministrului educaţiei, cercetării şi tineretului (M.Of.  nr. 774/5 noiembrie 2003),
· Metodologia certificării formării profesionale a adulţilor, aprobată prin Ordinul comun nr. 501/5253 din 2003 al ministrului muncii, solidarităţii sociale şi familiei şi al ministrului educaţiei, cercetării şi tineretului (M.Of. nr. 774/5 noiembrie 2003),
· Legea nr. 76/2002 privind sistemul asigurărilor pentru şomaj şi stimularea ocupării forţei de muncă (M.Of. nr. 338 din 19 aprilie 2004),
· HG nr. 174/2002 pentru aprobarea Normelor metodologice de aplicare a Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificarile ulterioare: HG nr. 1089/2002, HG nr. 934/2004 (M.Of. nr. 558/23 iunie 2004),
· HG nr. 377/2002 pentru aprobarea procedurilor privind accesul la măsurile pentru stimularea ocupării forţei de muncă, modalităţile de finanţare şi instrucţiunile de implementare a acestora, cu modificările şi completările ulterioare: HG nr. 1091/2002, HG nr. 937/2004 (M.Of.  nr. 558/23 iunie 2004).
România are alocat, prin intermediul Fondului Social European, un buget de 3,5 miliarde de euro pentru formarea şi reconversia profesională. Banii trebuie consumaţi în intervalul 2007-2013
. 
Una dintre soluţiile anti-criză unanim recunoscute la nivel comunitar vizează formarea şi reconversia profesională. De altfel, şi Tratatul de la Lisabona accentuează faptul că doar prin creşterea productivităţii muncii se poate realiza un efect pozitiv în economia europeană. Din acest motiv se mizează foarte mult pe alocarea de fonduri destinate exclusiv pieţei muncii, în aşa fel încât resursa umană să fie fructificată la maximum.
Bugetul alocat României pentru intervalul 2007-2013 este de 3,5 miliarde de euro. Suma totală este însă de 4,15 miliarde de euro, aportul statului român fiind de 650 de milioane de euro. Potrivit specialiştilor comunitari, în şapte ani, în jur de un milion de persoane din România ar trebui să beneficieze de sprijin în pregătirea profesională. 
RECONVERSIA PROFESIONALĂ
Programele de pregătire a adulţilor se referă la pregătirea profesională (conversie şi reconversie profesională), educaţie permanentă în domenii precum tehnologia informaţiei, limbi străine sau economie şi completarea educaţiei de bază pentru adulţii care, din diferite motive, nu au terminat studiile obligatorii.
Adulţii pot participa la programe de formare profesională în condiţiile legii, fără discriminări pe criterii de vârstă, sex, rasă, origine etnică, apartenenţă politică sau religioasă, cu condiţia să aibă vârsta la care pot stabili raporturi de muncă
.

Formarea profesională a adulţilor este reglementată de Ordonanţa nr. 129/2000, republicată în Monitorul Oficial, Partea I, nr. 711 din 30/09/2002
 şi Normele metodologice de aplicare. Conform acestei ordonanţe, toţi angajatorii (societăţi comerciale, unităţi de stat, de drept public sau privat) au obligaţia de a lua toate măsurile pentru ca salariaţii lor să aibă acces la programele de formare profesională.

Persoanele care se află în căutarea unui loc de muncă pot, de asemenea, participa la astfel de programe organizate de Agenţia Naţională pentru Ocuparea Forţei de Muncă şi de către alţi furnizori autorizaţi. Aceste programe pot viza actualizarea sau perfecţionarea pregătirii profesionale din pregătirea de bază, precum şi schimbarea calificării, determinată de noile condiţii economice şi de necesităţile de pe piaţa muncii, sau specializarea    într-o anumită activitate restrânsă, care face parte dintr-o arie mai largă a unei ocupaţii.
         Formarea profesională a adulţilor cuprinde formarea profesională iniţială şi formarea profesională continuă, organizate prin alte forme decât cele specifice sistemului naţional de învăţământ. Formarea iniţială asigură pregătirea necesară pentru dobândirea competenţelor profesionale minime necesare pentru obţinerea unui loc de muncă. Formarea profesională continuă este ulterioară formării iniţiale şi asigură adulţilor fie dezvoltarea competenţelor profesionale deja dobândite, fie dobândirea de noi competenţe
.
          Formarea profesională a adulţilor se organizează în mod distinct pe niveluri de pregătire, profesii, ocupaţii, meserii şi specialităţi, ţinându-se seama de nevoile angajatorilor, de competenţele de bază ale adulţilor, de cerinţele posturilor pe care aceştia le ocupă şi de posibilităţile lor de promovare sau de încadrare în muncă, precum şi de cerinţele de pe piaţa muncii şi aspiraţiile adulţilor.
În cadrul formării profesionale a adulţilor funcţionează sistemul de credite transferabile. Pe baza cumulării acestora se poate atesta dobândirea de competenţe profesionale noi. 

         Formele de realizare a formării profesionale a adulţilor sunt:

a) cursuri organizate de furnizorii de formare profesională;
b) cursuri organizate de angajatori în cadrul unităţilor proprii;
c) stagii de practică şi specializare în unităţi din ţară sau din străinătate;
d) alte forme de pregătire profesională prevăzute de lege.

         În funcţie de tipul programului şi de formele de realizare a formării profesionale, furnizorul de formare profesională autorizat poate elibera următoarele tipuri de certificate:
 
         a) pentru cursuri de calificare sau recalificare şi pentru ucenicie la locul de muncă, certificat de calificare profesională;
 
         b) pentru cursuri şi stagii de iniţiere, precum şi pentru cursuri şi stagii de perfecţionare sau de specializare, certificat de absolvire.

         Certificatele de calificare profesională şi de absolvire sunt tipărite de Ministerul Muncii şi Solidarităţii Sociale, poartă antetele Ministerului Muncii şi Solidarităţii Sociale şi al Ministerului Educaţiei şi Cercetării şi au regimul actelor de studii. Certificatele de calificare profesională sau de absolvire cu recunoaştere naţională sunt imprimate-tip, tipărite pe hârtie specială, având elemente de securizare.

         Certificatele se eliberează însoţite de o anexă denumită “Supliment descriptiv al certificatului”, în care se precizează competenţele profesionale dobândite, conform modelului prevăzut în anexa din norme. Cheltuielile pentru tipărirea certificatelor de calificare profesională şi de absolvire, precum şi a anexelor acestora sunt suportate de la bugetul de stat, prin bugetul Ministerului Muncii şi Solidarităţii Sociale. 

Formarea şi evaluarea rezultatelor formării profesionale a adulţilor se finanţează din următoarele surse:

	a) fonduri proprii ale angajatorilor;
b) bugetul asigurărilor pentru şomaj;
c) sponsorizări, donaţii, surse externe atrase;
     d) taxe de la persoanele participante la programele de formare profesională. 

         Societăţile comerciale, companiile şi societăţile naţionale, unităţile cooperatiste, regiile autonome şi alte instituţii care efectuează cheltuieli pentru formarea profesională a salariaţilor le pot deduce, după caz, din impozitul pe profit sau din impozitul pe venit. Pe perioada în care participă la programe de formare profesională finanţate de angajatori salariaţii primesc drepturile salariale stabilite potrivit contractului individual de muncă pentru program normal de lucru. Angajatorii suportă cheltuielile de deplasare pentru participarea la programele de formare profesională, dacă aceste programe se desfăşoară în altă localitate decât cea în care salariatul îşi are locul de muncă.

         Între furnizorii de formare profesională a adulţilor şi participanţii la aceste programe trebuie încheiat un contract de formare profesională, conform anexei din normele de aplicare. Furnizorii autorizaţi sunt scutiţi de plata TVA pentru operaţiunile de formare profesională. 


EDUCAŢIA ANTREPRENORIALĂ

România trebuie să dezvolte o nouă generaţie de antreprenori cu abilităţi caracteristice, precum responsabilitate, spontaneitate, adaptabilitate, clarviziune, initiaţivă şi spirit managerial, care să le permită să identifice şi să implementeze strategii adecvate pătrunderii şi menţinerii pe piaţă. Aceste abilităţi personale trebuie să fie cultivate începând cu şcoala primară şi dezvoltate la nivel superior, în licee şi facultăţi
.
Paleta ariilor curriculare din învăţământul preuniversitar şi universitar trebuie să cuprindă expuneri despre mediul antreprenorial şi contribuţii efective la susţinerea acestuia. Introducerea unor scheme bazate pe practica aplicată, cum ar fi microîntreprinderi create şi conduse de elevi/studenţi, reprezintă un instrument eficient pentru dezvoltarea abilităţilor antreprenoriale.

         Guvernul României, prin intermediul Ministerului Educaţiei şi Cercetării, cu sprijinul Ministerului Economiei şi Comerţului, Agenţiei Naţionale pentru Întreprinderi Mici şi Mijlocii şi Cooperaţie şi al Ministerului Muncii, Solidarităţii Sociale şi Familiei, va sprijini acţiuni privind dezvoltarea de noi module pentru fiecare nivel de educaţie, adoptând pe cât posibil cele mai bune practici din Europa. În şcolile primare, accentul se va pune în principal pe jocuri de simulare, care să introducă elemente de competiţie, o conduită şi o atitudine antreprenorială adecvată.
În licee, modulele vor avea un accentuat profil tehnic şi se vor focaliza pe soluţii de management şi exemple practice de modalităţi de înfiinţare şi derulare a unei mici afaceri, iar în învăţământul universitar se va pune accent pe aplicaţii practice privind înfiinţarea şi gestionarea firmelor-şcoală şi conduita în afaceri.

         Învăţământul primar şi secundar


         Ministerul Educaţiei şi Cercetării a continuat acţiunile având ca scop promovarea spiritului antreprenorial la toate nivelurile, prin introducerea în curriculum a unor discipline noi, legate de dezvoltarea spiritului de iniţiativă şi a capacităţii de orientare profesională, prin aprobarea de manuale alternative pentru disciplina Educaţie antreprenorială, precum şi prin continuarea programelor care contribuie la dezvoltarea culturii antreprenoriale.
Iniţiativele Ministerului Educaţiei şi Cercetării privind educaţia şi instruirea în domeniul antreprenorial s-au concretizat în:
· elaborarea de acte normative privind includerea noţiunilor despre antreprenoriat în curriculumul de bază din sistemul educaţional;
         - elaborarea reperelor metodologice privind proiectarea standardelor de pregătire profesională şi a curriculumului pentru învăţământul postliceal, care prevede că absolventul învăţământului postliceal va dovedi şi achiziţii exprimate prin competenţe antreprenoriale care să îi permită înfiinţarea unei întreprinderi mici / mijlocii sau conducerea unui proces tehnologic, economic, social sau administrativ;
         - realizarea de manuale alternative – au fost elaborate patru noi manuale alternative pentru disciplina Educaţie antreprenorială pentru clasa a X-a de liceu - toate filierele (teoretică, vocaţională şi tehnologică) ;
         - în scopul creării spiritului antreprenorial la tineri, în învăţământul liceal cu profil tehnic a fost introdusă educaţia antreprenorială sub două forme: ca pregătire teoretică, conform tematicii Ministerului Educaţiei şi Cercetării şi ca pregătire practică, pe baza modelului creat de proiectul-pilot ECONET, finanţat de Austria în cadrul Pactului de Stabilitate.

         Antreprenoriatul ca obiect de studiu în universităţi. Principalele caracteristici

        Educaţia antreprenorială în învăţământul superior:
        - este un demers mai puţin sistematic decât în cazul învăţământului preuniversitar ;

        - iniţiativele şi acţiunile desfăşurate în România în domeniul antreprenoriatului în învăţământul superior sunt mai reduse şi mai puţin sistematice comparativ cu cele din ţările membre ale Uniunii Europene, care au creat catedre de antreprenoriat (Belgia), au dezvoltat programe de masterat în antreprenoriat (Danemarca), centre de dezvoltare a antreprenoriatului care încurajează crearea de întreprinderi bazate pe idei de afaceri rezultate din proiecte realizate de studenţi (Marea Britanie) etc;
        - universităţile tehnice din România sunt din ce în ce mai preocupate pentru extinderea şi diversificarea formelor de cooperare cu firme şi societăţi comerciale, în dorinţa dezvoltării educaţiei studenţilor şi promovării spiritului antreprenorial. 
         Aceste preocupări,  precum şi rezultatele celorlalte iniţiative în domeniu promovate de universităţi sau de Ministerul Educaţiei şi Cercetării, în parteneriat cu organizaţii şi firme, certifică necesitatea extinderii acestora în toate centrele universitare,  precum şi includerea educaţiei antreprenoriale în curricula universitară, ca disciplină obligatorie sau opţională.
         Prin programul “Junior Achievement Romania” implementat în baza Protocolului privind implementarea în învăţământul public preuniversitar şi universitar a Programului de educaţie economică şi antreprenorială, realizat între Ministerul Educaţiei şi Cercetării şi Junior Achievement Romania (JAR), în mai 2003, s-a stabilit implementarea şi în România a programelor de educaţie economică şi antreprenorială Junior Achievement – Young Entreprise, adaptate la contextul academic şi economic românesc, pe aria curriculară Om şi Societate – Educaţie economică şi antreprenorială, Consiliere profesională şi/sau vocaţională. Programul este destinat studenţilor din învăţământul universitar şi deschide comunităţii civice şi de afaceri din România oportunitatea de implicare, cu condiţia respectării normelor de etică şi profesionalism în educaţia viitoarei generaţii.
         În acest sens, a fost elaborat un curriculum formal, destinat disciplinei Educaţie Economică şi Antreprenorială, a fost elaborată o programă destinată interacţiunii dintre teorie şi practică, în scopul creşterii eficienţei aplicării programului şi actului de predare – învăţare, precum şi un caiet de programe si proiecte de tip “learning by doing”.
         În cadrul acestui protocol, în mai multe universităţi din ţară s-au derulat o serie de cursuri de profil, d-economia (Lumea afacerilor, Conexiuni, Business Class), e-economia (Programe de simulare managerială pe computer, Programe on line), programe care au suscitat un interes deosebit din partea mediului universitar pentru educaţia antreprenorială şi au determinat cuprinderea acestor cursuri în planurile de învăţământ ale universităţilor.
          La nivelul învăţământului universitar, a fost înfiinţată Agenţia Naţională pentru Parteneriatul Universităţilor cu Mediile Economice şi Sociale, ce are drept scop promovarea şi susţinerea cooperării între universităţi, firme şi instituţii şi organizaţiile implicate în antreprenoriat, în domenii ca: pregătirea profesională, transferul de tehnologie, incubatoarele de afaceri si parcurile tehnologice, sondarea pieţei muncii şi, nu în cele din urmă, dezvoltarea laturii antreprenoriale a universităţii româneşti.
        Sistemul de învăţământ tehnic şi profesional
         Educaţia şi formarea profesională se desfăşoară în strânsă legătură cu politicile de ocupare a forţei de muncă şi constituie una dintre priorităţile politicilor şi programelor Uniunii Europene. În urma integrării ţării noastre în Uniunea Europeană, obiectivele strategice stabilite de Comisia Europeană pentru perioada 2001-2010 în dezvoltarea sistemelor educaţionale şi de formare profesională sunt priorităţi strategice şi pentru reforma sistemului educaţional şi de formare profesională din România.
        Sistemul de formare profesională iniţială din România este structurat pe două filiere principale.
         (1) filiera tehnologică, care are o durată de 4 ani (clasele IX-XII) şi se desfăşoară în cadrul liceelor tehnologice şi
         (2) filiera profesională, care se realizează prin Şcolile de Arte şi Meserii şi pregăteşte elevii pentru integrarea pe piaţa muncii, oferind în acelaşi timp posibilitatea continuării studiilor.
         Absolvirea liceului atât pe filiera tehnologică cât şi pe cea profesională oferă şansa angajării pe baza competenţelor certificate.
         În ceea ce priveşte structurarea ofertei TVET
 astfel încât să susţină învăţarea continuă, au fost obţinute următoarele rezultate:
        - au fost organizate programe de formare profesională pentru adulţi pe baza standardelor de pregătire utilizate în sistemul formării profesionale iniţiale;

        - a fost introdus Portofoliul individual de educaţie permanentă, în care se  nominalizează competenţele dobândite de absolvenţii sistemului formal de educaţie (eliberate începând cu sesiunea de absolvire a anului şcolar 2004- 2005);

        - s-a dezvoltat capacitatea instituţională a furnizorilor de formare profesională iniţială prin asistenţa proiectului Phare TVET 0108.01, dar şi prin alte acţiuni ale MEdC, în vederea participării la formarea profesională continuă, în conformitate cu noul cadru normativ în vigoare.
         Pentru implementarea acestor priorităţi, strategia a prevăzut derularea   „Proiectului de Modernizare a Învăţământului Profesional şi Tehnic (ÎPT)”.
         Formarea profesională continuă


         În Foaia de parcurs pentru Integrarea României în UE (noiembrie 2002) au fost făcute recomandări pentru dezvoltarea, pe termen mediu, a unui sistem structurat de formare profesională, mai ales de formare profesională continuă, pentru a sprijini îmbunătăţirea calităţii forţei de muncă şi adaptarea ei la noile cerinţe ale pieţei muncii în schimbare, pentru a sprijini dezvoltarea economică şi modernizarea societăţii. Cu toate acestea, până acum nu putem vorbi despre un cadru legal coerent de calificări, aplicat atât în formarea profesională iniţială, cât şi în cea continuă.
         Au fost adoptate ordine comune ale ministrului muncii, solidarităţii sociale şi familiei şi ale ministrului educaţiei şi cercetării pentru a se aproba Metodologia de autorizare a furnizorilor de formare profesională a adulţilor, Metodologiei certificării formării profesionale a adulţilor, Nomenclatorului calificărilor pentru care se pot organiza programe finalizate cu certificate de calificare, pentru organizarea de programe de formare profesională pentru dobândirea de competenţe în ocupaţiile pentru care nu există standarde ocupaţionale.

         Ordinul comun al ministrului muncii, solidarităţii sociale şi familiei şi al ministrului educaţiei şi cercetării care aprobă ”Procedura de evaluare şi certificare a competenţelor profesionale obţinute pe alte căi decât cele formale” reglementează evaluarea şi certificarea competenţelor dobândite pe cale nonformală şi informală. Totuşi, modalităţile de valorificare a acestor competenţe în vederea construirii şi dezvoltării carierei profesionale şi asigurarea legăturilor cu sistemul FPC nu sunt suficient de bine conturate sub aspect legislativ.
         Măsuri privind educaţia antreprenorială sunt cuprinse şi în Ordinul Ministerului pentru Întreprinderi Mici şi Mijlocii, Comerţ, Turism şi Profesii Liberale nr. 793/2008 privind aprobarea Procedurii de implementare a Programului pentru dezvoltarea abilităţilor antreprenoriale în rândul tinerilor şi facilitarea accesului acestora la finanţare – START, publicat în Monitorul Oficial, Partea I, nr. 508 din 07.07.2008.

         Pentru a facilita accesul la programele de formare profesională organizate de Agenţia Naţională pentru Ocuparea Forţei de Muncă şi pentru a creşte participarea la formarea profesională, Legea nr. 76/2002 privind sistemul asigurărilor pentru şomaj şi stimularea ocupării forţei de muncă a fost modificată prin Legea nr. 107/2004, lărgind categoriile de persoane care pot beneficia de sprijin financiar pentru formarea lor profesională.
         Codul Muncii, aprobat prin Legea nr. 53/2003, stipulează obligaţia angajatorului de a asigura accesul periodic al angajaţilor la formarea profesională. Angajatorii trebuie să elaboreze anual planuri de formare profesională, cu consultarea sindicatelor sau, după caz, cu reprezentanţii angajaţilor. Programul de formare profesională este parte integrantă a contractului colectiv de muncă. Cu toate acestea, reglementările din Codul Muncii cu privire la FPC nu au devenit o practică curentă în companii.
         Studiul explorativ asupra cererii de formare profesională continuă, realizat în mai 2004, în două regiuni din România: Nord-Vest şi Sud-Vest, în două domenii ocupaţionale: construcţii şi turism, de către Institutul Naţional de Cercetare în Domeniul Muncii şi Protecţiei Sociale, în cadrul proiectului Phare de twinning RO 02/IB/SO/03 Susţinere pentru MMSSF pentru FPC, a reliefat aspecte importante privind finanţarea formării profesionale de către angajatori:
        - investiţia în formare ca instrument pentru îmbunătăţirea competitivităţii companiei este scăzută în cele mai multe companii din România ;
        - angajatorii nu sunt dispuşi să investească în formare şi nu fac aproape niciun fel de investiţii în formare, în pofida faptului că atât angajatorii, cât şi angajaţii spun că „teoretic” formarea este importantă – dar numai ¼ din companii au organizat programe de informare în ultimii ani. Companiile consideră formarea, chiar cea de specialitate, ca o cheltuială şi nu ca o investiţie în resursele umane ;
        - formarea este văzută ca o responsabilitate individuală, şi nu ca o prioritate a companiei ;
        - este esenţial să ne concentrăm pe schimbarea de atitudine a angajatorilor, în aşa fel încât aceştia să devină mai conştienţi de nevoia de perfecţionare a personalului lor şi de faptul că aceasta este în principal responsabilitatea propriei organizaţii, dar în acelaşi timp şi a statului şi organizaţiilor partenerilor sociali ;
        - organizaţiile patronale trebuie şi ele să-şi asume răspunderea pentru schimbarea de atitudine în structura organizatorică de ansamblu a FPC.

         Aranjamente instituţionale

         Un pas important în dezvoltarea FPC impune o implicare mai activă şi un angajament din partea întreprinderilor şi a partenerilor sociali. În România au fost înfiinţate mai multe structuri de dialog social. Aria lor de cuprindere a fost formarea profesională iniţială sau cea continuă. Unele dintre ele au un rol consultativ, în timp ce altele pot lua decizii.
         1. Dezvoltarea Cadrului Naţional al Calificărilor subliniază nevoia imperioasă de dezvoltare a dialogului social la nivel sectorial de activitate. Rolul principal al comitetelor sectoriale este să definească şi să valideze calificările la nivel sectorial, inclusiv validarea calificărilor propuse de alte instituţii. Comitetele sectoriale sunt instituţii indispensabile pentru desfăşurarea unui set de activităţi comune în formarea profesională iniţială şi continuă: identificarea nevoilor de competenţe, elaborarea standardelor ocupaţionale, realizarea Registrului Naţional al Calificărilor, elaborarea programelor-cadru de formare profesională, furnizarea de metodologii comune pentru certificarea calificărilor şi a competenţelor şi elaborarea principiilor şi mecanismelor comune de asigurare a calităţii în formarea profesională.
         2. Comisiile de autorizare a furnizorilor de formare profesională la nivel judeţean şi al Municipiului Bucureşti, înfiinţate prin hotarârea CNFPA, sunt tot structuri tripartite. Aceste comisii pot desfăşura activităţi numai în prezenţa reprezentanţilor organizaţiilor sindicale şi patronale.
         3. În această privinţă, Consiliul Naţional pentru Formarea Profesională a Adulţilor (care a preluat rolul de Autoritate Naţională pentru Calificări) a înfiinţat comitete sectoriale în construcţii, turism, ITC, industria textilă, industria alimentară şi în industria constructoare de maşini.
         4. În momentul de faţă, Agenţia Naţională pentru Ocuparea Forţei de Muncă are propria sa reţea de centre de informare şi consiliere privind cariera, create în toate agenţiile judeţene pentru ocuparea forţei de muncă, dotate cu echipament, materiale şi produse specifice.
� � HYPERLINK "http://www.sfin.ro/articol_16086/35_miliarde_euro_asteapta_sa_fie_cheltuite_pe_piata_muncii.html?action=print" ��http://www.sfin.ro/articol_16086/35_miliarde_euro_asteapta_sa_fie_cheltuite_pe_piata_muncii.html?action=print�


� � HYPERLINK "http://www.capital.ro/articol/formarea-profesionala-este-reglementata-prin-lege-23392.html" ��http://www.capital.ro/articol/formarea-profesionala-este-reglementata-prin-lege-23392.html�


� Extrase din ORDONANŢA GUVERNULUI nr. 129/2000 privind formarea profesională a adulţilor:�Art. 4 - (1) Formarea profesională a adulţilor cuprinde formarea profesională iniţială şi formarea profesională continuă, organizate prin alte forme decât cele specifice sistemului naţional de învăţământ.


 �(2) Formarea profesională iniţială a adulţilor asigură pregătirea necesară pentru dobândirea competenţelor profesionale minime necesare pentru obţinerea unui loc de muncă.


�(3) Formarea profesională continuă este ulterioară formării iniţiale şi asigură adulţilor fie dezvoltarea competenţelor profesionale deja dobândite, fie dobândirea de noi competenţe.


�Art. 5 - (1) În sensul prezentei ordonanţe, competenţa profesională reprezintă capacitatea de a realiza activităţile cerute la locul de muncă la nivelul calitativ specificat în standardul ocupaţional.


�Alineatul (3) al articolul 5:


�"(3) Formarea profesională a adulţilor se organizează prin programe de iniţiere, calificare, recalificare, perfecţionare, specializare, definite astfel:


�a) iniţierea reprezintă dobândirea uneia sau mai multor competenţe specifice unei calificări conform standardului ocupaţional sau de pregătire profesională;


�b) calificarea, respectiv recalificarea, reprezintă pregătirea profesională care conduce la dobândirea unui ansamblu de competenţe profesionale care permit unei persoane să desfăşoare activităţi specifice uneia sau mai multor ocupaţii;


�c) perfecţionarea, respectiv specializarea, reprezintă pregătirea profesională care conduce la dezvoltarea sau completarea cunoştinţelor, deprinderilor sau competenţelor profesionale ale unei persoane care deţine deja o calificare, respectiv dezvoltarea competenţelor în cadrul aceleiaşi calificări, dobândirea de competenţe noi în aceeaşi arie ocupaţională sau într-o arie ocupaţională nouă, dobândirea de competenţe fundamentale/cheie sau competenţe tehnice noi, specifice mai multor ocupaţii."


� Competenţa profesională reprezintă capacitatea de a realiza activităţile cerute la locul de muncă.


� � HYPERLINK "http://www.mimmc.ro/raport_anual/dezvoltare_cultura_antreprenoriala/dezv_culturii_antreprenoriale" ��http://www.mimmc.ro/raport_anual/dezvoltare_cultura_antreprenoriala/dezv_culturii_antreprenoriale�


� Technical and Vocational Education and Training – Educaţie şi Instruire Tehnică şi Vocaţională

